
	Προς : ΔΔΕ ΜΑΓΝΗΣΙΑΣ


ΘΕΜΑ : «Προκήρυξη εκδήλωσης ενδιαφέροντος για πολυήμερη εκδρομή στην Αθήνα. »

Στο πλαίσιο πολυήμερης εκδρομής το 4ο Γενικό Λύκειο Βόλου διοργανώνει επίσκεψη στην Αθήνα από 22 έως 24 Νοεμβρίου 2019. 
      Στην εκδρομή θα συμμετέχουν 32 μαθητές /τριες της Γ Λυκείου και 4 συνοδοί καθηγητές και τα απαιτούμενα είναι:
Μετάβαση από Βόλο - Αθήνα την Παρασκευή 22/11 και                                         επιστροφή από Αθήνα - Βόλο τη Κυριακή 24/11.
Μετακινήσεις- μεταφορά μαθητών σε όλη τη διάρκεια της παραμονής.

     Δύο διανυκτερεύσεις σε ξενοδοχείο 3 ή 4 αστέρων σε απόλυτα ασφαλή περιοχή  στο κέντρο της Αθήνας, κατά προτεραιότητα στην περιοχή της ΑΚΡΟΠΟΛΗΣ.

Ο διοργανωτής (γραφείο ταξιδίου) αναλαμβάνει την υποχρεωτική Ασφάλιση Ευθύνης διοργανωτή,  σύμφωνα με την κείμενη νομοθεσία και την Υ.Α 129287/Γ2/2011. Τα λεωφορεία θα κινούνται σύμφωνα με τις εντολές του αρχηγού της εκδρομής και βάσει προγράμματος. 

Ως μεταφορικό μέσο θα χρησιμοποιηθεί λεωφορείο το οποίο θα πρέπει να πληροί όλους τους προβλεπόμενους από το νόμο όρους και προϋποθέσεις (έλεγχος ΚΤΕΟ, άδεια, πιστοποιητικό τελευταίου τεχνικού ελέγχου, αναφορά παλαιότητας κλπ.) .
Μαζί με την προσφορά θα κατατίθεται κι υπεύθυνη δήλωση από το πρακτορείο ότι διαθέτει το ειδικό σήμα λειτουργίας, το οποίο βρίσκεται σε ισχύ.

Αν η προσφορά δεν αναφέρεται στα παραπάνω θα θεωρείται άκυρη.

Καλούνται οι ενδιαφερόμενοι να υποβάλλουν έως την Τρίτη 12 Νοεμβρίου 2019 και ώρα 12.00, στο γραφείο του Διευθυντή του 4ου ΓΕΛ, κλειστές προσφορές όπου θα αναγράφεται η συνολική τιμή της εκδρομής. Η αξιολόγηση των προσφορών θα πραγματοποιηθεί στο γραφείο του Διευθυντή του 4ου ΓΕΛ Βόλου την Τρίτη 12 Νοεμβρίου 2019 και ώρα 13:00. 

